Eriti sagedasti on raamatu-aasta puhul sõna võet, et selgitada neid põh­jusi, miks meie raamat levib vähesel määral, miks raamatust nii vähe lugu peetakse ega seda osteta. Neis arutlusis on märkimisväärt asjaolu, et üldi­selt on lakat etteheiteid tegemast  kirjanikule, nagu oleks tema üksi süüdi, et raamatut ei osteta. Peamiseks vähese leviku põhjuseks leitakse olevat meie raamatu ebaloomulikult kõrge hind ning üldiselt nõutakse selle tunduvat allaviimist. Ometi on nii vähe esitet nõuandeid, kuidas seda teostada.